kardosdrur/scandi-wiki huggingface dataset:
David Waddington, baron Waddington

David Charles Waddington, baron Waddington GCVO PC QC DL (født 2. august 1929 i Burnley, Lancashire, England, død 23. februar 2017) var en britisk konservativ politiker, der var indenrigsminister i 1989–1990. David Waddington havde også andre poster i partiet og regeringen. Han var britisk guvernør på Bermuda i 1992–1997.

Medlem af Underhuset 
Fra 1968 til 1990 var David Waddington valgt som et af Lancashires medlemmer af Underhuset.

Først blev han valgt i Nelson og Colne. Fra 1979 var han valgt i Clitheroe. I 1983 fik kredsen nye grænser, og den skiftede navn til Ribble Valley.

Medlem af Overhuset 
David Waddington var medlem af Overhuset i 1990–2015.

Den 4. december 1990 blev David Waddington adlet som baron af en lokalitet i  sin seneste valgkreds (Baron Waddington, of Read in the County of Lancashire), og han indtrådte i Overhuset.

Lord Waddington blev pensioneret fra Overhuset den 26. marts 2015

Chefindpisker 
I 1987–1989 var David Waddington chefindpisker for regeringspartiet, og han var samtidigt parlamentarisk sekretær i finansministeriet.

Indenrigsminister 
David Waddington var indenrigsminister i 1989–1990.

Flertalsleder i Overhuset 
I 1990–1992 var Lord Waddington flertalsleder i Overhuset (dvs. ordfører for regeringspartiet), og han var samtidigt storseglbevarer (Lord Privy Seal) i regeringen.

Andre poster 
Lord Waddington var guvernør på Bermuda i 1992–1997. 

Den 30. juni 2005 blev lord Waddington formand for overvejende konservative The European Reform Forum (ERF). ERF markerede sig som fortalere for genforhandling af det britiske medlemskab af EU.

Chefindpiskere og parlamentariske finanssekretærer
Indenrigsministre fra Storbritannien
Lords Keeper of the Privy Seal
Ledere af Overhuset
Guvernører
Bas (instrument)

Bas betegner musikinstrumenter som laver toner med lav tonehøjde. Instrumenterne tilhører forskellige familier og kan dække et vidt udvalg af musikalske roller. Da baslyde kræver lange rør for blæseinstrumenter og lange strenge for strengeinstrumenter, er basinstrumenterne ofte de største instrumenter i deres respektive familier.

Basinstrumenter har ofte navne som begynder med bas- (f.eks. basguitar, bassaxofon) eller kontra- (f.eks. kontrabas, kontrafagot).

Bas uden nærmere angivelse af instrumenttype vil oftest betyde kontrabas i jazz og klassisk musik og elektrisk basguitar i pop- og rockmusik.

Musikinstrumenter
Berylliumsulfat

Berylliumsulfat ses normalt som tetrahydratet, BeSO4·4H2O er et hvidt, krystallisk fast stof. Det blev for første gang isoleret i 1815 af Jons Jakob Berzelius.

Berylliumsulfat kan forberedes ved at behandle en vandig opløsning af et hvilket som helst berylliumsalt med svovlsyre, fulgt af fordampning af opløsningen og krystallisering. Det hydrerede produkt kan konverteres til vandfrit salt ved at ophede det til 400 °C.
Tetrahydratet indeholdet en tetraedrisk Be(OH2)42+ enhed og sulfatanioner. Be2+-kationens lille størrelse afgør antallet af vandmolekyler der kan koordineres. Dette står i kontrast til den analoge magnesiumsalt, MgSO4·6H2O som indeholder en oktaedrisk Mg(OH2)62+ unit.

Noter

Eksterne henvisninger 
 
 IARC Monograph "Beryllium and Beryllium Compounds" 
 IPCS Health & Safety Guide 44
 
 IPCS CICAD 32

Berylliumforbindelser
Sulfater
Galliumarsenid

Galliumarsenid (GaAs) er en kemisk forbindelse mellem grundstofferne gallium og arsen. Det er en direkte båndgab-halvleder mellem gruppe 3 og 5, med en zinkblende krystalstruktur.

Galliumarsenid anvendes til fremstillingen af enheder såsom integrerede kredsløb til mikrobølge-frekvenser, infrarøde lysdioder, laserdioder, solceller og optiske vinduer.

GaAs anvendes ofte som et substratmateriale til den epitaksiale vækst af andre III-V-halvledere, heriblandt: Indiumgalliumarsenid, aluminumgalliumarsenid og andre.

Noter 

Legeringshalvledere
Kemiske forbindelser
Sturla Tordsson den ældre

Sturla Tordsson, eller norrønt Sturla Þorðarsson (født 1115, død 1183) var en islandsk høvding. Han blev også kaldt Hvamm-Sturla efter gården Hvamm, hvor han boede. Sturla var stamfader til den mægtige Sturlunge-æt. Han er fader til Snorre Sturlason, forfatteren af Heimskringla. Sturla må ikke forveksles med sin sønnesøn med samme navn, Sturla Tordsson, historiker og forfatter af blandt andet Håkon Håkonssons saga og Magnus Lagabøtes saga.

Noter

Litteratur 
Jón Viðar Sigurðsson, Den vennlige vikingen. Pax forlag, Oslo 2010
Helge Salvesen, Hvamm-Sturla; Store norske leksikon

Island
Brennisteinsfjöll

Brennisteinsfjöll ("Brændstensbjerget") er en mindre højderyg med rækker af kratere og små skjoldvulkaner på Reykjanes-halvøen på Island, omkring 20 km syd for hovedstaden Reykjavik. Der var en lavastrøm syd fra Brennisteinsfjöll til kysten ved Herdísarvík bugt. Tidligere mente man, at denne lavastrøm indtraf før bosættelsen af Island, men det anses nu ikke for at være tilfældet, da kystvejen (nu Rute 42) blev dækket i lava på et tidspunkt. Som navnet antyder, er svovl fundet her. Brennisteinsfjöll leverer jordvarme. Det sidste udbrud var et VEI-2 udbrud i 1341.

Vulkaner i Island
Krýsuvík

Det geotermiske område Krýsuvík ligger på Reykjanes-halvøen på Island. Der er i den sydlige del af Reykjanes i midten af en Spaltevulkan-zone på den midtatlantiske ryg, som gennemskærer Island.

Krýsuvík består af flere geotermiske områder, såsom Seltun. Her er dannet svovlpøle, fumaroler, muddergryder og varme kilder, og jorden er farvet i lysegule, røde og grønne nuancer. Svovl blev udvundet i årene 1722-1728 og i det 19. århundrede. Den tyske videnskabsmand Robert Bunsen besøgte stedet i 1845 og, baseret på forskning der, foreslog en hypotese om dannelse af svovlsyre i naturen.

I nærheden af de geotermiske områder er flere maarer - kratere skabt af eksplosioner af overophedet grundvand. Den usædvanlige grøn-blå sø Grænavatn er dannet i en af disse maarer. Testboringer blev foretaget her i begyndelsen af 1970'erne, og nogle af disse boringer er forvandlede til uregelmæssige, kunstige gejsere, hvoraf den ene eksploderede i 1999 og efterlod et krater.

Krýsuvík er et populært vandreområde og infrastruktur for turisme - såsom træveje - er blevet udviklet.

Den største sø i området, Kleifarvatn, begyndte at mindskes efter et stort jordskælv i år 2000; 20% af dens overflade er siden forsvundet. I dette område var der nogle gårde indtil det 19. århundrede, hvorefter de blev opgivet. Kun et lille kapel, Krísuvíkurkirkja, bygget i 1857, blev tilbage indtil det brændte ned til grunden den 2. januar 2010.

Noter 

Islands geografi
Varme kilder
Gangsta rap

Gangster rap er en form for hiphop hvor tekster fokuserer på blandt andet voldelige historier. Genren har udviklet sig fra hardcore hip hop til en særlig form i midten af 1980'erne af rappere som Schoolly D og Ice-T, og blev udbredt i den senere del af 1980'erne af grupper som N.W.A. Genren fik kommerciel succes omkring 1987.

I Danmark er også gangsterrappere, heriblandt, A'typisk og hans rapgruppe MFS. De er Danmarks første rigtige gangsterrappere.

Gangster–rappere 

50 Cent
Big L
Big Pun
Comptons Most Wanted
Coolio
Cypress Hill
Da Brat
Da Lench Mob
DMX
Dr. Dre
DJ Yella
Eazy-E
Eminem                                             
Fat Joe
Game
Geto Boys
MFS

Ghostface Killah
Gza
Ice Cube
Ice T
Inspectah Deck
Jedi Mind Tricks
Just-Ice
King T
Kool G Rap
KRS-One
Lord Finesse
Manisk
Masta Killa
MC Ren
MC Eiht
Method Man

Nas
The Notorious B.I.G.
N.W.A
Ol' Dirty Bastard
Raekwon
Rick Ross
RZA
Saigon
Schoolly D
Snoop Dogg
Too Short
Tupac Shakur
U-God
Wu-Tang Clan

Kilder 

Musikgenrer
Brydning under sommer-OL 2016

Brydning under sommer-OL 2016 fandt sted 14. - 21. august og blev afviklet i Carioca Arena 2. Turneringen blev afholdt i to forskellige stilarter for mænd (fristil og græsk-romersk) og fristil for kvinder. Der var kvalificeret 344 brydere til de i alt 18 discipliner.

Format 
Ud fra kvalifikationen var det muligt, at der kunne være op til 19 deltagere i konkurrencerne for herrer og op til 18 deltagere i konkurrencerne for damer. Hver disciplin startes og afsluttes samme dag. Derfor var der behov for afvikling af nogle få kvalifikationskampe inden der kunne overgås til det traditionelle elimineringssystem hvor de 16 tilbageværende brydere mødtes to og to efter lodtrækning. Brydere, der måtte ud i kvalifikationskampe var bestemt ved lodtrækning. Elimineringskampene fortsatte indtil der var fundet de to brydere, som skal mødes i finalen og så derfor skal kæmpe om guldmedaljen. Alle brydere der, på et eller andet tidspunkt, havde mødt en af de to finalister gik herefter til opsamlingsrunderne, hvor der igen blev kæmpet efter elimineringsprincippet. Opsamlingsrunderne var afsluttet når der kun var to brydere tilbage. Disse brydere mødte herefter de to tabere af semifinalerne og de to vindere af disse to ”opsamlingssemifinaler” blev tildelt bronzemedaljer.

Tidstabel 
Der var to sessioner af konkurrencer hver dag. Bortset fra sidste dag, blev den første session (kvalifikation og eliminering) gennemført fra 10:00 til 13:00 og den anden session (opsamlingsrunder, bronzemedaljekampe og finaler) blev gennemført fra 16:00 til 19:00.

Medaljefordeling

Medaljetagere

Fristil - herrer

Græsk-romersk stil - herrer

Fristil - damer

Referencer

Eksterne henvisninger 
 http://doc.rero.ch/record/256687/files/Olympic_Sport_Explanatory_Guide_Wrestling.pdf
 https://unitedworldwrestling.org/sites/default/files/media/document/qualification_system_a.pdf
Fitzbek

Fitzbek er en by og kommune i det nordlige Tyskland, beliggende i Amt Kellinghusen i den nordøstlige del af Kreis Steinburg. Kreis Steinburg ligger i sydvestlige del af delstaten Slesvig-Holsten.

Geografi 
Fitzbek liegt 7 km nordøst for Kellinghusen i Naturpark Aukrug. I kommunen ligger Mühlenteich, og vandløbene Stör, Mühlenbach, Kirchweddelbach, Bullenbach og Wegebek løber gennem området.

Eksterne kilder/henvisninger 

 Kommunens websted .
 Statistikamt Nord – Bevölkerung der Gemeinden in Schleswig-Holstein 4. Quartal 2014  (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Steinburg
Lycoming O-360

Lycoming O-360 er en 'familie' af firecylindrede luftkølede bokser-flymotorer med stempelmotor og direkte drev. Motorer i O-360 serien producerer mellem 145 og 225 hk (109 til 168 kW), basismodellen O-360 leverer 180 hk.

Denne motorfamillie er blevet installeret i tusinder af fly, inklusive Cessna 172, Piper Cherokee/Archer, Grumman Tiger, og mange hjemmebyggede fly. Fabrikken har sat tiden mellem hovedeftersyn (TBO) til 2000 timer eller tolv år.
Den første O-360 , A1A modellen, blev certificeret den 20 Juli 1955 efter den amerikanske "United States CAR 13" specifikation. En lidt nyere motor, Lycoming IO-390, er en O-360 som har en 3/16 tomme (4.76 mm) større cylinderboring, og som leverer 210 hk (157 kW).

Serier 
O-360 motorfamilien består af 167 forskellige modeller, fordelt på 12 grundtyper. Alle er på 361 kubiktommer (5,92 liter) slagvolumen, 5.125 tommer (130,2 mm) boring og 4.375 tommer (111,1 mm) slaglængde. Da boringen er større end slaglænden, kaldes den overkvadratisk.

Grundtyperne er:

Varianter 
Med 167 forskellige varianter, ofte med meget små forskelle mellem de enkelte, vil det gå for vidt at opremse dem alle her.

Anvendelse 

O-360

LO-360
 Beechcraft Duchess
 Piper PA-44-180 Seminole
IO-360

LIO-360

 Piper PA-34 Seneca I
 Diamond DA42
AIO-360
 Stephens Akro
AEIO-360
 Aero-Cam Slick 360
 Aviat Eagle II
 Bellanca Super Decathlon
 Extra EA-200
 FFA AS-202 Bravo
 Grob G 115E
 Mudry CAP 10
 Peña Capeña
 Pitts Special
 Tech Aero TR 200
 Valmet L-70 Vinka
HIO-360
 Enstrom F-28
 OH-23 Raven
 Schweizer 300
LHIO-360
 Silvercraft SH-3
 Silvercraft SH-4

Specificationer (O-360-A1A) 
Reference = Typecertifikat Data Sheet E-286

Se også 
 Lycoming IO-390

Referencer

Eksterne links 
 Lycoming's hjemmeside

Forbrændingsmotorer
Flymotorer
Johan 1.

Johan 1. (også John, Johann, Jan, Jean, Juan, Giovanni, João og János) kan henvise til flere regenter med dette navn:

 Johan af England (kaldet Johan uden Land) (1166–1216) – konge af England 1199–1216
 Johan af Brienne (ca. 1170–1237) – konge af Jerusalem 1210–1225
 Johan 1. Sverkersson af Sverige (kaldet Johan Sverkersson) (1201–1222) – konge af Sverige 1216–1222
 Johan 1. af Brandenburg (ca. 1213–1266) – markgreve af Brandenburg 1220–1266
 John Balliol (ca. 1249–1314) – konge af Skotland 1292–1296
 Johan af Bøhmen (kaldet Johan den Blinde) (1296–1346) – konge af Bøhmen 1310–1346
 Johan 1., greve af Nassau-Weilburg (1309–1371) – greve af Nassau-Weilburg 1346–1371
 Johan 1. af Frankrig (kaldet Johan den Posthume) (1316–1316) – konge af Frankrig 15.-20. november 1316
 Johan 1. af Nassau-Dillenburg (ca. 1339–1416) – greve af Nassau-Dillenburg 1350–1416
 Johan 1. af Berry (kaldet Johan den Storslåede) (1340–1416) – hertug af Berry og Auvergne 1360–1416
 Jean 1. af Bourbon-La Marche (1344–1393) – greve af la Marche 1362–1393
 Johan 1. af Aragonien (kaldet Johan Jægeren) (1350–1396) – konge af Aragonien 1387–1396
 Johan 1. af Portugal (kaldet Johan den Gode) (1357–1433) – konge af Portugal 1385–1433
 Johan 1. af Kastilien (1358–1390) – konge af Kastilien 1379–1390
 Hans af Danmark (også kendt under navnene Johan og Johannes) (1455–1513) – konge af Danmark, Norge og Sverige
 Johan 1. Albrekt af Polen (1459–1501) – konge af Polen 1492–1501
 Johan 1. af Sachsen (kaldet Johan den Stædige) (1468–1532) – kurfyrste af Sachsen 1525–1532
 Johan 1. af Ungarn (kaldet Johan Zápolya) (1487–1540) – konge af Ungarn 1526–1540
 Johan 1. Josef af Liechtenstein (1760–1836) – fyrste af Liechtenstein 1805–1806 og 1814–1836
 Johan 1. af Sachsen (1801–1873) – konge af Sachsen 1854–1873
 Jean af Luxembourg (1921–2019) – storhertug af Luxembourg 1964–2000

Se også 
 Johan
Hertugdømmet Berry

Hertugdømmet Berry var et fransk hertugdømme dækkende den tidligere franske provins af samme navn. Titlen som "hertug af Berry" blev rutinemæssigt tildelt yngre medlemmer af den franske kongefamlie. Senest har den indgået i den officielle titel for den legitimistiske tronprætendent Louis Alphonse de Bourbon.

Berry
Etableret i 1360
Ophørt i 1820
Brookline

Brookline kan henvise til:

Steder i USA 
 Brookline, Massachusetts
 Brookline, Missouri
 Brookline, New Hampshire
 Brookline, Pittsburgh, et kvarter i Pittsburgh, Pennsylvania
 Brookline, Vermont

Se også 
 Brooklin, Maine
 Brooklyn
Trimer (kemi)

En trimer er en molekyle, der består af monomerer. Trimerer er normalt cykliske. Blandt kemiske forbindelser, der ofte er trimerer, er isocyanat og cyansyrer.

Eksterne henvisninger 

Kemi
Yorktown

Yorktown kan henvise til:

Steder 
 Yorktown, Virginia
 Naval Weapons Station Yorktown
 Yorktown, Illinois
 Yorktown, Indiana
 Yorktown, Iowa
 Yorktown, New Jersey
 Yorktown, New York
 Yorktown, Ohio
 Yorktown, Tulsa, i Oklahoma
 Yorktown, Philadelphia, Pennsylvania
 Yorktown, Texas

Slag 
 Belejringen af Yorktown, (1781), under den Amerikanske uafhængighedskrig
 Belejringen af Yorktown (1862), under den Amerikanske borgerkrig

Skibe 
 USS Yorktown, et af flere AMERIKANSKE Flåde skibe

Se også 
 Yorkton, Saskatchewan
 Yorktown Heights
Trimer

Trimer kan henvise til:

Videnskab
 Trimer (kemi), et reaktionsprodukt bestående af tre identiske molekyler
 Proteintrimer, en forbindelse af tre makromolekyler, der er ikke-kovalent bundet
 Efimov-trimer, et svagt bundet kvantemekanisk stadie for tre identiske partikler

Steder
 Trimer (Ille-et-Vilaine), en kommune i Frankrig
Occupational Safety and Health Administration

Occupational Safety and Health Administration (OSHA) er et agentur under United States Department of Labor. Den amerikanske Kongres etablerede agenturet gennem Occupational Safety and Health Act, som præsident Richard M. Nixon gjorde til gældende lov 29. december 1970. OSHA's mission er at "skabe sikre og sunde arbejdsforhold for arbejdende mænd og kvinder ved at nedfælde og håndhæve standarder, og ved at yde træning, opsøgende arbejde, uddannelse og assistance". Agenturet har også ansvaret for at håndhæve en række whistleblower-vedtægter og regulativer.

Fodnoter

Eksterne henvisninger 
 Officiel hjemmeside

Etableret i 1970
Offentlige organisationer fra USA
Karakterskuespiller

En karakterskuespiller er en skuespiller, der spiller usædvanlige, interessante eller excentriske biroller. Udtrykket, der ofte forstås som en modsætning til hovedrolleskuespiller, er dog noget tvetydigt: i bogstavelig forstand kan alle skuespillere betragtes som karakterskuespillere, da de alle spiller karakterer, men sædvanligvis bruges begrebet om en skuespiller, der spiller markante og vigtige biroller. Nogle gange bruges det om en skuespiller, der spiller karakterer, der er meget forskellige fra dem selv, mens udtrykket andre gange bruges om en skuespiller, der har specialiseret sig i mindre roller. I begge tilfælde er karaktererne større roller end bare småroller eller statister. Udtrykket bruges primært til at beskrive tv- og filmskuespillere og er mindre brugt til at beskrive teaterskuespillere.
Pave Julius 3.

Julius 3. (født 10. september 1487 som Giovanni Maria Ciocchi del Monte, død 23. marts 1555) var pave fra 1550 til sin død.

Giovanni del Monte var søn af en jurist. Ved hjælp af en farbror, der var kardinal, steg han gradvist op i kirkens hierarki. Pave Julius 2. gjorde ham til ærkebiskop, og Paul 3. gjorde ham til kardinal. Del Monte var pavelig legat på Tridentinerkoncilet i 1547, hvor han gik imod den tysk-romerske kejser Karl 5.s planer. Kejseren hadede hadede ham, men alligevel blev han valgt til pave i 1550.

Som pave sluttede Julius 3. sig til kejserens politik og sammenkaldte på ny koncilet i Trient i 1551, men da Karl 5. måtte flygte for Moritz af Sachsen, sluttede Julius våbenstilstand med Frankrig og hævede koncilet i Trient. For at få England til at godkende
pavens overherredømme efter Maria den Blodiges genindførelse af katolicismen tillod han den engelske adel at beholde det beslaglagte kirkegods.

Julius 3. understøttede kunst og arkitektur, herunder opførelsen af Villa Giulia i Rom. Imidlertid blev hans eftermæle i høj grad præget af hans skandaleombruste og langvarige forhold til en napolitansk gadedreng ved navn Innocenzo. Som 18-årig blev den unge mand af Julius udnævnt til kardinal og sat i spidsen for den pavelige forvaltning, hvilket han viste sig komplet uduelig til. Senere blev Innocenzo anklaget for mord og voldtægt og blev indespærret i et kloster.

Noter

Eksterne henvisninger 

Paver fra renæssancen
Salmonsens
Ole Sverre

Ole Andreas Sverre (oprindeligt efternavn Olsen; født 7. juni 1865 i Fredrikstad, død 31. januar 1952 i Oslo) var en norsk arkitekt. Han tegnede en række fremtrædende bygninger i Fredrikstad, men navnlig i Oslo. Han mestrede især den omfattende tekniske og stilmæssige udvikling fra historicismen og frem til funktionalismen, der fandt sted i hans erhvervsaktive tid.

Karriere 
Ole Andreas Olsen var søn af bygmester Erik Olsen (1831–1918) og Josefine Andrea Nicolaysen (1839–1899). Han tog eksamen fra Trondhjems Tekniske Læreanstalt i 1886 og fra den tekniske skole i Charlottenburg i 1890. Indimellem var han assistent hos professor Hans Grisebach i Berlin 1887–1888. Han skiftede efternavn fra Olsen til Sverre i 1896.

Han praktiserede i Oslo. Han havde i mange år en fremtrædende position blandt hovedstadens arkitekter og leverede tegninger til en lang række kendte bygninger. Blandt hans værker kan nævnes Holmenkollens turisthotell, idrætshallen i Fredrikstad, Norges landbrukshøyskoles bebyggelse i Ås, Kejser Wilhelms jagtslot og stavkirke i Rominten, Østpreussen, det første Skimuseet på Frognerseteren og Grand Hotels om- og nybygning mv. Dertil kom mange større villaer og andre bygninger, blandt andet skibsreder Fred. Olsens villa på Drammensveien og Halléngården i Grünerløkka. Han tegnede også størstedelen af det katolske Vor Frue Hospital i Oslo.

Efter anden verdenskrig blev Sverre frataget retten til medlemskab af Norske arkitekters landsforbund i 2 år, frem til 1. januar 1948. Tilsvarende straffe blev givet til arkitekter, der havde været medlem af det nazificerede arkitektforbund, eller som havde udført særligt graverende tilfælde af arbejde for besættelsesmagten.

Sverre var sportslig interesseret. Han var formand for Norges Roforbund og blev med tiden æresmedlem af det. Han var også æresmedlem af Christiania Roklub og Fredrikstad Turnforening. 

Sverre blev tildelt Kongens fortjenstmedalje i gull, Dannebrogordenen og Nordstjerneordenen. Han modtog Sundts premie to gange, første gang i 1908 for Villa Fredly på Drammensveien 41, anden gang i 1912 for Drammensveien 89.

Galleri

Noter

Eksterne henvisninger 
 Arc! Ole Sverre
 Ole Sverre i Norsk biografisk leksikon, 2. udg.

Arkitekter fra Norge
Modtagere af Dannebrogordenen
Modtagere af Nordstjerneordenen
Nordmænd i 1800-tallet
Nordmænd i 1900-tallet
Deltagere ved olympiske kunstkonkurrencer
Berylliumoxid

Berylliumoxid (BeO), også kendt som beryllia, er en uorganisk forbindelse med den kemiske formel BeO. Dette farveløse, faste stof er en bemærkelsesværdig elektrisk isolator med en højere termisk ledningsevne end noget andet ikke-metal med undtagelse af diamant, og som ligefrem er bedre end de fleste metaller. Som et amorft faststof er berylliumoxid hvidt. Dets høje smeltepunkt har ført til dets brug som ildfast materiale. Det forekommer i naturen som mineralet bromellit. Historisk er berylliumoxid blevet kaldt glucina eller gluciniumoxid.

Fodnoter 

Berylliumforbindelser
Berylliumhydroxid

Berylliumhydroxid, Be(OH)2, er en amfoterisk hydroxid, der er opløselig i både syrer og alkalier. Det produceres industrielt som et biprodukt i udvindelsen af berylliummetal fra malmen af beryl og bertrandit. Naturlig ren berylliumhydroxid er sjældent (i form af mineralet behoit, orthorhombisk) eller meget sjældent (clinobehoit, monoklin). Når alkali føjes til en berylliumsaltopløsning dannes α-formen (en gel). Hvis dette lades stå eller koges bundfælder den rombiske β-form sig. Denne har den samme struktur som zinkhydroxid, Zn(OH)2, med tetraedriske berylliumcentre.

Fodnoter 

Berylliumforbindelser
Wood County

Wood County er navnet på fire countys i USA:

 Wood County, Ohio
 Wood County, Texas
 Wood County, West Virginia
 Wood County, Wisconsin
Koordinationstal

Indenfor kemi, krystallografi og materialevidenskab er koordinationstallet på et centralt atom i et molekyle eller krystal antallet af dets nære naboer. Dette tal afgøres lidt anderledes for molekyler end for krystaller.

For molekyler og polyatomiske ioner afgøres et atoms koordinationstal ved blot at tælle de andre atomer, som det er bundet til (via enten enkelte eller flere bindinger). For eksempel har [Cr(NH3)2Cl2Br2]− Cr3+ som sin centrale kation, og har et koordinationstal på 6.

Krystallers fastform-strukturer har dog ofte mindre klart definerede bindinger, og i disse tilfælde anvendes en optælling af opgrænsende atomer. Den simpleste metode er en, der anvendes indenfor materialevidenskab. Det almindeligt givne koordinationstal for en given struktur henviser til et atom inde i et krystalgitter med naboer i alle retninger.

Fodnoter 

Kemisk binding
Materialevidenskab
Winston County

Winston Amt er navnet på to amter i USA:
 Winston County, Alabama
 Winston County, Mississippi
Butler County

Butler County er navnet på otte amter i USA:

 Butler County, Alabama
 Butler County, Iowa
 Butler County, Kansas
 Butler County, Kentucky
 Butler County, Missouri
 Butler County, Nebraska
 Butler County, Ohio
 Butler County, Pennsylvania
Berylliumnitrid

Berylliumnitrid, Be3N2, er en nitrid af beryllium. Den kan forberedes fra grundstofferne ved høj temperatur (1100–1500 °C), i modsætning til Berylliumazid eller BeN6, det nedbrydes i vakuum til beryllium og kvælstof. Det hydrolyseres nemt, og danner berylliumhydroxid og ammoniak. Det har to polymorfiske former, kubisk α-Be3N2 med en defekt anti-fluorit-struktur, og heksagonal β-Be3N2. Det reagerer med siliciumnitrid, Si3N4 i en strøm af ammoniak ved 1800–1900 °C og danner BeSiN2.

Fodnoter 

Berylliumforbindelser